# Cnaeus Cornelius Scipio Asina

### A Wikipédiából, a szabad lexikonból.

| Ókorportál

Cnaeus Cornelius Scipio Asina (Kr. e. 3. század) római politikus, hadvezér, a patrícius származású Cornelia gens tagja volt. Atyja, Lucius Barbatus, fivére, Lucius és fia, Publius Asina egyaránt elérte a consuli rangot. Az Asina agnomen Macrobiusnál maradt ránk.

Két alkalommal volt consul, mindkétszer az I. pun háború idején. Kr. e. 260-ban Caius Duilius kollégájaként a vezetésére bízták az újonnan épült római flottát, ám a Lipari-szigetek ellen intézett támadása során 17 hajójával együtt a punok fogságába esett. Valószínűleg Marcus Atilius Regulus Kr. e. 256-os afrikai expedíciója során szabadult ki, és Kr. e. 254-ben ismét a legfőbb magistraturát viselhette, ezúttal Aulus Atilius Calatinus társaként. Ebben az évben már sikeresebben járt: társával átkelt Szicília szigetére, és bevették Panormosz fontos erődjét. Szolgálataiért triumphust tarthatott.

## [szerkesztés] Külső hivatkozások

- Dictionary of Greek and Roman Biography and Mythology. Szerk.: William Smith. Boston, C. Little & J. Brown, 1867. Lásd még itt.

A lap eredeti címe "http://hu.wikipedia.org../../../c/n/a/Cnaeus_Cornelius_Scipio_Asina_929e.html"

Kategóriák: Római politikusok | Római hadvezérek, katonák

##### Views

- Szócikk
- Vitalap
- Aktuális változat

##### Keresés